**REZULTATI POSLOVANJA PODUZETNIKA U DJELATNOSTI TRGOVINE NA VELIKO I NA MALO – PRESJEK 2003.-2008.-2013.-2019. GODINA**

Kroz promatrani presjek godina (2003.-2008.-2013.-2019.), broj poduzetnika u djelatnosti trgovine na veliko i na malo bio je najveći 2019. godine, kada je to bila glavna djelatnost 28.814 poduzetnika. U 2003. godini bilo je 27.952 poduzetnika, u 2008. godini 27.208, a najmanje ih je bilo 2013. godine, 26.343.


**Tablica 1. Osnovni financijski rezultati poslovanja poduzetnika u djelatnosti trgovine na veliko i na malo – presjek 2003.-2008.-2013.-2019. godina** (iznosi u tisućama kuna, prosječne plaće u kunama)

|  |  |  |  |  |
| --- | --- | --- | --- | --- |
| **Opis** | **G - Djelatnost trgovine na veliko i na malo** (tekuće razdoblje iz godišnjeg financijskog izvještaja) | | | |
|
| **2003.** | **2008.** | **2013.** | **2019.** |
| Broj poduzetnika | 27.952 | 27.208 | 26.343 | 28.814 |
| Broj dobitaša | 19.766 | 18.410 | 16.063 | 19.688 |
| Broj gubitaša | 8.186 | 8.798 | 10.280 | 9.126 |
| Broj zaposlenih | 178.069 | 208.785 | 179.126 | 195.927 |
| Ukupni prihodi | 172.821.510 | 256.471.637 | 213.483.571 | 275.590.467 |
| Ukupni rashodi | 170.107.077 | 249.513.760 | 213.094.430 | 266.076.203 |
| Dobit prije oporezivanja | 5.675.685 | 9.425.755 | 5.980.476 | 12.781.824 |
| Gubitak prije oporezivanja | 2.961.253 | 2.467.879 | 5.591.336 | 3.267.561 |
| Porez na dobit | 946.662 | 1.823.906 | 931.280 | 2.119.425 |
| Dobit razdoblja | 4.733.977 | 7.608.253 | 5.037.472 | 10.646.957 |
| Gubitak razdoblja | 2.966.207 | 2.474.282 | 5.579.612 | 3.252.119 |
| **Konsolidirani fin. rez. – dobit (+) ili gubitak (-) razdoblja** | **1.767.770** | **5.133.970** | **-542.140** | **7.394.838** |
| Izvoz | 6.641.210 | 12.287.877 | 12.482.030 | 23.557.264 |
| Uvoz | 42.699.606 | 62.183.609 | 41.514.935 | 63.399.609 |
| Trgovinski saldo (izvoz minus uvoz) | -36.058.396 | -49.895.732 | -29.032.905 | -39.842.345 |
| Investicije u novu dugotrajnu imovinu[[1]](#footnote-1) | 9.368.557 | 9.270.718 | 3.760.913 | 3.583.074 |
| Prosječne mjesečne neto plaće po zaposlenom[[2]](#footnote-2) | 3.026 | 4.134 | 4.420 | 5.596 |

*Izvor: Fina, Registar godišnjih financijskih izvještaja, obrada GFI-a za 2003., 2008., 2013. i 2019. godinu*

Usporedba broja zaposlenih kod poduzetnika u djelatnosti trgovine na veliko i na malo pokazala je da je u odnosu na 2003. godinu, broj zaposlenih u 2019. godini bio veći za 17.858 (10,0%)[[3]](#footnote-3). Najveći broj zaposlenih kod poduzetnika u trgovini bio je 2008. godine (208.785).

**Grafikon 1. Broj zaposlenih kod poduzetnika u području djelatnosti trgovine na veliko i na malo (G) – presjek 2003.-2008.-2013.-2019. godina**



*Izvor: Fina, Registar godišnjih financijskih izvještaja, obrada GFI-a za 2003., 2008., 2013. i 2019. godinu*

Najveći ukupni prihodi u području djelatnosti trgovine ostvareni su 2019. godine, u iznosu od 275,6 milijardi kuna, što je 102,8 milijardi kuna više u odnosu na 2003. godinu.

Najveća dobit razdoblja također je ostvarena u 2019. godini, u iznosu od 10,6 milijardi kuna, što je 2,2 puta više u odnosu na 2003. godinu. Najveći dobitaš u 2019. godini bio je veliki poduzetnik LIDL HRVATSKA d.o.o. k.d. s ostvarenom dobiti od 345,9 milijuna kuna. Društvo je na drugom mjestu po ostvarenim ukupnim prihodima u 2019. godini (5,9 milijardi kuna), s 2.266 zaposlenih, kojima je obračunata prosječna mjesečna neto plaća u iznosu od 8.452 kune. Najveće ukupne prihode u 2019. ostvarilo je društvo KONZUM Plus d.o.o.[[4]](#footnote-4) u iznosu od 7,7 milijardi kuna. Po visini ukupnih prihoda iza LIDL HRVATSKA d.o.o. k.d. slijede CRODUX DERIVATI DVA d.o.o. s 5,7 milijardi kuna i PETROL d.o.o. s 5,6 milijardi kuna ukupnih prihoda. Gubitak razdoblja bio je najveći 2013. godine i iznosio je 5,6 milijardi kuna (71,6% više u odnosu na 2019. godinu). Najveći gubitaš u 2013. godini bilo je društvo PRIRODNI PLIN d.o.o.[[5]](#footnote-5) s 802,8 milijuna kuna.

Najveće investicije u novu dugotrajnu imovinu ostvarene su 2003. godine i iznosile su 9,4 milijarde kuna, dok su u 2019. godini iznosile 3,6 milijardi kuna, što je za 61,8% manje nego 2003. godine. Najveći investitor u 2003. godini bilo je društvo HYPO LEASING KROATIEN d.o.o.[[6]](#footnote-6) sa 687,1 milijun kuna investicija u novu dugotrajnu imovinu, dok je 2019. godine vodeće društvo bilo LIDL HRVATSKA d.o.o. k.d. sa 411,5 milijuna kuna, koje je ujedno i prvo prema iskazanim bruto investicijama u dugotrajnu materijalnu i nematerijalnu imovinu u iznosu od 2,0 milijarde kuna.

Odnos izvoza i uvoza u djelatnosti trgovine na veliko i na malo pokazuje negativne rezultate, odnosno veći uvoz kroz promatrani presjek razdoblja. Poduzetnici u području djelatnosti G - Djelatnost trgovine na veliko i na malo zabilježili su negativan trgovinski saldo, a najveći trgovinski deficit iskazali su 2008. godine u iznosu od 48,9 milijardi kuna. Najveći uvoznik u 2008. bilo je društvo OMV HRVATSKA d.o.o.[[7]](#footnote-7) s ostvarenim uvozom od 2,3 milijarde kuna, kao i 2019. godine sa 2,8 milijardi kuna. Slijedi ga društvo P.Z.AUTO d.o.o.[[8]](#footnote-8) sa 2,1 milijardom kuna u 2008. i 2,5 milijardi kuna u 2019. godini.

Prosječna mjesečna neto obračunata plaća zaposlenih kod poduzetnika u djelatnosti trgovine na veliko i na malo u 2019. godini iznosila je 5.596 kuna i bila je za 2.570 kuna ili 84,9% veća u odnosu na plaću obračunatu u 2003. godini (3.026 kuna) te za 3,8% manja u odnosu na prosječnu mjesečnu neto plaću poduzetnika RH (5.815 kuna).

**Tablica 2. Top 10 poduzetnika prema ukupnim prihodima u 2019. godini u području djelatnosti G - Trgovina na veliko i na malo; popravak motornih vozila i motocikala**  (iznosi u tisućama kuna)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Rang** | **OIB** | **Naziv poduzetnika** | **Sjedište** | **Ukupni prihodi** | | **Broj zaposlenih** | | **Dobit ili gubitak razdoblja** | |
| 1. | 62226620908 | KONZUM Plus d.o.o. | Zagreb | 7.657.406 | | 9.362 | | -114.841 | |
| 2. | 66089976432 | LIDL HRVATSKA d.o.o. k.d. | Velika Gorica | 5.865.345 | | 2.266 | | 345.860 | |
| 3. | 00865396224 | CRODUX DERIVATI DVA d.o.o. | Zagreb | 5.721.335 | | 1.187 | | 142.877 | |
| 4. | 75550985023 | PETROL d.o.o. | Zagreb | 5.566.413 | | 983 | | 181.155 | |
| 5. | 46108893754 | SPAR Hrvatska d.o.o. | Zagreb | 4.805.908 | | 3.514 | | -26.364 | |
| 6. | 92510683607 | PLODINE d.d. | Rijeka | 4.372.543 | | 3.381 | | 133.054 | |
| 7. | 47432874968 | KAUFLAND HRVATSKA k.d. | Zagreb | 3.887.036 | | 2.449 | | 58.766 | |
| 8. | 94818858923 | MEDIKA d.d. | Zagreb | 3.532.446 | | 444 | | 57.045 | |
| 9. | 85611744662 | ORBICO d.o.o. | Zagreb | 3.386.761 | | 730 | | 103.493 | |
| 10. | 56007827423 | PORSCHE CROATIA d.o.o. | Zagreb | 3.160.006 | | 119 | | 139.130 | |
| **Ukupno top 10 poduzetnika u djelatnosti trgovine na veliko i na malo** | | | | | **47.955.199** | | **24.435** | | **1.020.175** | |
| **Ukupno svi poduzetnici u djelatnosti trgovine na veliko i na malo** | | | | | **275.590.467** | | **195.927** | | **7.394.838** | |

*Izvor: Fina, Registar godišnjih financijskih izvještaja*

Usporedba poduzetnika s rang liste top 10 poduzetnika u promatranim godinama (2003.-2008.-2013.-2019), prema ukupnim prihodima[[9]](#footnote-9), pokazala je da je top 10 poduzetnika u 2019. godini ostvarilo najveće ukupne prihode (47,9 milijardi kuna). Za usporedbu, top 10 poduzetnika u istom području djelatnosti u 2003. godini ostvarilo je ukupne prihode u iznosu od 19,8 milijardi kuna.

**Tablica 3. Top 10 poduzetnika prema ukupnom prihodu u 2003. godini u području djelatnosti G - Trgovina na veliko i malo, prema NKD-u 2002.**  (iznosi u tisućama kuna)

|  |  |  |  |  |  |  |
| --- | --- | --- | --- | --- | --- | --- |
| **Rang** | **OIB** | **Naziv poduzetnika** | **Sjedište** | **Ukupni prihodi** | **Broj zaposlenih** | **Dobit ili gubitak razdoblja** |
| 1. | 29955634590 | KONZUM d.d. | Zagreb | 5.776.277 | 6.078 | 32.159 |
| 2. | 80724491536 | GETRO d.d.[[10]](#footnote-10) | Sesvete | 2.086.816 | 1.429 | 5.019 |
| 3. | 56007827423 | P.Z.AUTO d.o.o. | Velika Gorica | 1.964.686 | 117 | 84.139 |
| 4. | 94818858923 | MEDIKA d.d. | Zagreb | 1.729.430 | 410 | -5.091 |
| 5. | 33956120458 | BRODOMERKUR d.d. | Split | 1.690.823 | 847 | 11.252 |
| 6. | 00865396224 | OMV ISTRABENZ d.o.o. | Zagreb | 1.606.095 | 70 | -76.775 |
| 7. | 30985203273 | RENAULT NISSAN HRVATSKA d.o.o. | Zagreb | 1.374.994 | 66 | 43.494 |
| 8. | 75917721668 | TISAK d.d. | Zagreb | 1.307.182 | 2.534 | -806 |
| 9. | 40715974731 | AGROKOR-TRGOVINA d.d. | Zagreb | 1.180.894 | 34 | 5.131 |
| 10. | 87064273078 | HYPO LEASING KROATIEN d.o.o. | Zagreb | 1.121.026 | 98 | 4.839 |
| **Ukupno top 10 poduzetnika u djelatnosti trgovine na veliko i na malo** | | | | **19.838.225** | **11.683** | **103.363** |
| **Ukupno svi poduzetnici u djelatnosti trgovine na veliko i na malo** | | | | **172.821.510** | **178.069** | **1.767.770** |

*Izvor: Fina, Registar godišnjih financijskih izvještaja, obrada GFI-a za 2003. godinu*

Analiza poduzetnika u 2019. godini u djelatnosti trgovine na veliko i na malo, prema sjedištu poslovanja, pokazala je najveću koncentraciju poduzetnika na području Grada Zagreba (10.552), a slijedi Splitsko-dalmatinska (2.785), Primorsko-goranska (2.278), Zagrebačka (2.217) te Istarska županija (2.185). Najmanje poduzetnika u toj djelatnosti sjedište ima u Ličko-senjskoj (155) i Požeško-slavonskoj županiji (185). Grad Zagreb vodeća je županija po ostvarenim ukupnim prihodima poduzetnika u promatranom području djelatnosti u 2019. godini (162,4 milijarde kuna).

|  |  |
| --- | --- |
| [*Info.BIZ*](https://www.fina.hr/info.biz) *servis pruža uvid u informacije o uspješnosti poslovanja i financijskom položaju svih poslovnih subjekata te o poslovnoj okolini u kojoj oni djeluju. Najveća je i najažurnija baza poslovnih informacija za više od* ***819.000 poslovnih subjekata iz više od 30 izvora.*** *Omogućuje brže, jednostavnije i sigurnije donošenje poslovnih odluka, sustavno praćenje klijenata, olakšava izradu poslovnih analiza te praćenje trendova i prepoznavanje potencijala na tržištu.*  *Ako ste zainteresirani i želite ugovoriti uslugu ili kupiti veći broj paketa:* [*prodaja@fina.hr*](mailto:prodaja@fina.hr)  *Ako trebate korisničku podršku: 0800 0080,* [*info@fina.hr*](mailto:info@fina.hr) |  |

*Više o rezultatima poslovanja poduzetnika po područjima djelatnosti i po drugim kriterijima, prezentirano je u* [*standardnim analizama*](http://www.fina.hr/Default.aspx?sec=1279) *rezultata poslovanja poduzetnika RH, po županijama i po gradovima i općinama u 2018. godini. Kontakt adresa* [*analize@fina.hr*](mailto:analize@fina.hr)

*Pojedinačni podaci o rezultatima poslovanja poduzetnika dostupni su besplatno na* [*RGFI – javna objava*](http://rgfi.fina.hr/JavnaObjava-web/jsp/prijavaKorisnika.jsp) *i na* [*Transparentno.hr*](https://www.transparentno.hr/)*, a agregirani i pojedinačni podaci dostupni su uz naknadu na servisu* [*info.BIZ*](http://www.fina.hr/Default.aspx?art=8958&sec=1275) *Kontakt adresa* [*info@fina.hr*](mailto:info@fina.hr)

*Informacija o tome je li poslovni subjekt u blokadi ili ne, dostupna je korištenjem usluge* [*FINA InfoBlokade*](http://www.fina.hr/Default.aspx?sec=1538) *slanjem SMS poruke na broj 818058, te korištenjem* [*WEB aplikacije JRR*](https://jrr.fina.hr/jrir/) *tj. uvidom u podatke o računima i statusu blokade poslovnih subjekata, koji se ažuriraju u* [*Jedinstvenom registru računa*](http://www.fina.hr/Default.aspx?sec=972) *kojega u skladu sa zakonskim propisima, od 2002. godine, vodi Financijska agencija. Kontakt adresa* [*jrr@fina.hr*](mailto:jrr@fina.hr)

1. Pozicija iz GFI-a (iz obrazaca do 2016.) - "Investicije u novu dugotrajnu imovinu" istovjetna je poziciji "Bruto investicije samo u novu dugotrajnu imovinu" u obrascima GFI-a za razdoblje 2016. - 2019. [↑](#footnote-ref-1)
2. Iznos neto plaće i nadnice (AOP 138) podijeljen s prosječnim brojem zaposlenih prema satima rada i brojem mjeseci poslovanja [↑](#footnote-ref-2)
3. U dokumentu u Excel-u dan je pregled top 20 poduzetnika po broju zaposlenih 2003., 2008., 2013. i 2019. godine. [↑](#footnote-ref-3)
4. Društvo KONZUM Plus d.o.o. osnovano je 12. listopada 2018. godine. Izvor: Sudski registar, www.sudreg.pravosudje.hr, preuzeto 6. listopada 2020. godine.U statističku obradu podataka za 2019. godinu nisu uključeni podaci 47 društava bivše Agrokor grupe d.d. koja su na dan 31.3.2019. godine izvršila prijenos gospodarske cjeline na novoosnovana društva Fortenova grupe d.d. Navedeno je utjecalo na porast određenih kategorija iskazanih u GFI-u za 2019. godinu iz razloga što nisu obuhvaćeni rezultati spomenutih društava ostvareni u prethodnoj godini (2018. g. – kolona prethodnoga razdoblja GFI-a za 2019. g.). [↑](#footnote-ref-4)
5. Trgovački sud u Zagrebu brisao je ovaj subjekt (pod nazivom PRIRODNI PLIN d.o.o. za dobavu i opskrbu plinom) dana 18. prosinca 2014. rješenjem Tt-14/26353-1. Izvor: Sudski registar, www.sudreg.pravosudje.hr, preuzeto 6. listopada 2020. godine. [↑](#footnote-ref-5)
6. Društvo je 9. prosinca 2014. promijenilo naziv iz HYPO-LEASING KROATIEN d.o.o. u HETA Asset Resolution Hrvatska d.o.o. Izvor: Sudski registar, www.sudreg.pravosudje.hr, preuzeto 6. listopada 2020. godine. Radi se o leasing društvu koje nije obuhvaćeno rezultatima poduzetnika iz realnoga sektora u 2019. godini. Leasing društva su 2003. godine predavala izvještaje kao poduzetnici iz realnoga sektora te je navedeno društvo bilo registrirano u djelatnosti 51190 (NKD 2002.) - Posredovanje u trgovini raznovrsnim proizvodima. [↑](#footnote-ref-6)
7. Društvo je 13. lipnja 2013. promijenilo naziv iz OMV Hrvatska d.o.o. u CRODUX DERIVATI DVA d.o.o. Prije toga društvo je poslovalo pod nazivom OMV ISTRABENZ d.o.o., a još prije pod nazivom OMV - ISTRA d.o.o. Izvor: Sudski registar, www.sudreg.pravosudje.hr, preuzeto 6. listopada 2020. godine. [↑](#footnote-ref-7)
8. Društvo je 2. prosinca 2013. promijenilo naziv iz P.Z. AUTO d.o.o. u PORSCHE CROATIA d.o.o. Izvor: Sudski registar, www.sudreg.pravosudje.hr, preuzeto 6. listopada 2020. godine. [↑](#footnote-ref-8)
9. U dokumentu u Excel-u dan je pregled top 10 poduzetnika prema ukupnim prihodima, 2003., 2008., 2013. i 2019. godine. [↑](#footnote-ref-9)
10. Društvo je 28. ožujka 2011. promijenilo naziv iz GET Nekretnine d.d. u GET Nekretnine d.o.o.. Prije toga društvo je poslovalo pod nazivom GETRO d.d., a još prije pod nazivom GETRO d.o.o.. Izvor: Sudski registar, www.sudreg.pravosudje.hr, preuzeto 6. listopada 2020. godine. [↑](#footnote-ref-10)